钦定古今图书集成/明伦汇编/氏族典/第126卷 > 陈敬宗
## 钦定古今图书集成/明伦汇编/氏族典/第126卷 > 陈敬宗

按《明外史陈敬宗传》：“敬宗，字光世，慈谿人。永乐二年
进士，选庶吉士，进学文渊阁，与修《永乐大典》。书成，授
刑部主事，又与修《五经》、四书大全，再修《太祖实录》，授
翰林侍讲。以内艰归。宣德元年，起修两朝实录，寻转
南京国子监司业。九年秩满，迁祭酒。敬宗以师道自
任，僚属惮其严，诬以他事，讼之法司。事白，考满入京”
师。王振欲致之，敬宗终不往见。以故在太学十七年
不调。景泰元年引年致仕。天顺三年卒，年八十三。后
赠礼部右侍郎，谥《文定》。